ประกาศสํานักงานคณะกรรมการอาหารและยาเรื่อง การแสดงฉลากของ p-DICHLOROBENZENE---------------------------- อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วย p-DICHLOROBENZENE ในผลิตภัณฑ์ที่นํามาใช้เพื่อประโยชน์ในการดับกลิ่น และไล่แมลง ห้ามแสดงรูปผลไม้ และต้องปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลาก และระดับความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้ (1) ประโยชน์ กรณีเป็นวัตถุดิบ นําไปผลิตเป็นผลิตภัณฑ์ดับกลิ่น และไล่แมลง กรณีเป็นผลิตภัณฑ์สําเร็จรูป ใช้ดับกลิ่นและไล่แมลง (2) วิธีใช้ กรณีเป็นผลิตภัณฑ์สําเร็จรูป นําไปวางไว้ในที่ๆ ต้องการ เช่น ตู้ ลิ้นชัก อย่าให้สัมผัสกับอาหารและเครื่องบริโภคโดยตรง (3) วิธีเก็บรักษา เก็บในที่มิดชิด ห่างจากเด็ก อาหาร สัตว์เลี้ยง เปลวไฟ หรือ ความร้อน (4) ค่าเดือน กรณีเป็นวัตถุดิบ 1. สวมเสื้อผ้าชุดสําหรับปฏิบัติงานให้ครบชุดก่อนที่จะลงมือทํางานต้องระวังอย่าให้เข้าตา ปาก ถูกผิวหนัง หรือสูดดม 2. ชําระล้างร่างกายและเปลี่ยนเสื้อผ้าทุกครั้งหลังจากปฏิบัติงาน 3. ต้องล้างมือให้สะอาดด้วยน้ําและสบู่ทุกครั้ง ก่อนรับประทานอาหารดื่มน้ํา หรือสูบบุหรี่ 4. ห้ามทิ้งหรือล้างภาชนะบรรจุ และอุปกรณ์ลงในแม่น้ํา คู คลอง แหล่งน้ําสาธารณะ กรณีเป็นผลิตภัณฑ์สําเร็จรูป 1. ห้ามรับประทาน 2. หลีกเลี่ยงการสูดดมกลิ่นติดต่อกันเป็นเวลานาน 3. ระวังอย่าให้เข้าตา ปาก ถูกเนื้อเยื่ออ่อนหรือผิวหนัง 4. ภายหลังการหยิบหรือจับ ให้ล้างมือให้สะอาดทุกครั้ง (5) อาการเกิดพิษ 1. หากกลืนกินจะมีอาการระคายเคืองริมฝีปาก ปากและลิ้นแสบร้อน ปวดท้อง คลื่นไส้ อาเจียน ท้องร่วง ตัวซีด วิงเวียนเซื่องซึม ง่วงนอน กล้ามเนื้ออ่อนเปลี้ย มีใช้ เหงื่อออกมาก กระหายน้ํา โลหิตจาง เป็นพิษต่อตับและไต 2. หากถูกผิวหนังหรือนัยน์ตา หรือสูดดมกลิ่นไอวัตถุอันตรายนี้มากๆ จะทําให้เกิดอาการระคายเคือง (6) วิธีแก้พิษเบื้องต้น 1. หากกลืนกินให้ดื่มน้ําสะอาด 2 แก้ว แล้วล้วงคอให้อาเจียน หรือ รับประทานไข่ขาว ห้ามดื่มเครื่องดื่มที่มีแอลกอฮอล์ผสมอยู่ แล้ว รีบนําผู้ป่วยส่งแพทย์ พร้อมด้วยภาชนะบรรจุฉลาก หรือใบแทรกของวัตถุอันตราย ชื่อผลิตภัณฑ์ 2. หากเข้าตาให้ล้างด้วยน้ําสะอาดจนอาการระคายเคืองทุเลา หากไม่ทุเลาให้รีบไปพบแพทย์ หากถูกผิวหนังให้ล้างด้วยน้ําและสบู่จากนั้นล้างด้วยแอลกอฮอล์ แล้วล้างด้วยน้ําและสบู่อีกครั้ง 3. หากเกิดพิษจากการสูดดมไอของวัตถุอันตราย ให้นําผู้ป่วยออกจากบริเวณนั้น (7) คําแนะนําสําหรับแพทย์ 1. หากยังไม่อาเจียนให้ทําการล้างท้อง ยกเว้นในรายที่มี mucosal damage 2. ให้รับประทานถ่านแอคติเวทเต็ด (activated charcoal) หรือ สารผสมของ charcoal กับ saline cathartics หรือ sorbital (saline cathartics ที่ใช้คือ magnesium หรือ sodium sulfate หรือ magnesium citrate และหากใช้ sorbital ต้องติดตามสภาวะของเหลวและอิเล็คโตรไลท์ในผู้ป่วยด้วย โดยเฉพาะอย่างยิ่งใน ผู้ป่วยเด็ก) 3. ในรายที่มีลมหายใจติดขัด ต้องให้ airway support และ 100% humidified supplemental oxygen โดยด่วน 4. รักษาตามอาการ และตรวจสอบการทํางานของไต 5. ห้าม ให้ผู้ป่วยรับประทาน นม น้ํามัน หรืออาหารประเภทไขมันเป็นรูปข้าวสาลีและกากบาทสีดําบนพื้นสีขาวที่มีขนาดเห็นได้ (8) ให้แสดงสัญลักษณ์ เป็นรูปข้าวสาลีและกากบาทสีดําบนพื้นสีขาวที่มีขนาดเห็นได้ชัดเจนตามรูปดังนี้ข้อ ๒ การแสดงฉลากของวัตถุอันตรายตามข้อ 1 ที่นํามาในราชอาณาจักร หรือส่งออกไปนอก ราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็นพิษของ วัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538ผู้มีอํานาจลงนาม - ประกาศ ณ วันที่ 18 เดือนกรกฎาคม พ.ศ. 2538 บรรเทา อื้อกุล(นายบรรเทา อื้อกุล)เลขาธิการคณะกรรมการอาหารและยา